মানুষ এখন যার যার অধিকার সম্পর্কে অনেক সচেতন। এটা সম্ভব হয়েছে শিক্ষা কর্মসূচি ঘরে ঘরে সম্প্রসারণ হওয়ার কারণে। তথ্যপ্রযুক্তির ইন্টারনেট মোবাইল কম্পিউটার এখন জনগণের হাতের নাগালে। অতীতের একটি সরকার একটি সিম ৫৫ হাজার টাকায় বিক্রি করেছে। আর তখন তো ইন্টারনেট তথ্যপ্রযুক্তি ভাবায় মুশকিল ছিল। এখন ৫৫ হাজার টাকার একটি সিম বিনা পয়সায় পাওয়া যায়। এক মিনিটের কথা বলা তখন ছিল দশ টাকায়, এখন এক মিনিট কথা বলতে মাত্র দশ পয়সা লাগে। ইন্টারনেট মোবাইল কম্পিউটার তথ্যপ্রযুক্তি দেশের প্রতিটি ঘরে ঘরে পৌঁছে গেছে। ইউনিয়ন পরিষদের সবকটি সেন্টারে গ্রামের মানুষগুলো সব রাষ্ট্রীয় তথ্যের সুযোগ-সুবিধা পাচ্ছে। গ্রামের স্কুল কলেজ মাদরাসার শিক্ষার্থীরা গ্রামে বসেই তথ্যপ্রযুক্তির সুফল ভোগ করতে পারছে। সব পরীক্ষার ফল মোবাইল এসএমএসের মাধ্যমে ঘরে বসেই পাচ্ছে। রাষ্ট্রীয় খবরাখবর তথ্য-উপাত্ত ইন্টারনেটের মাধ্যেমে সঙ্গে সঙ্গেই পেয়ে যাচ্ছে। আবেদন অভিযোগ যেকোনো সমস্যার জন্য জনগণের সুবিধার্থে মোবাইল কন্ট্রোল রুম খোলা হয়েছে।